זאק קופלין

זאקארי "זאק" סויר קופלין<ref></ref> (באנגלית: Zachary "Zack" Sawyer Kopplin; נולד ב-20 ביולי 1993)<ref></ref> הוא פעיל חברתי אמריקאי, עיתונאי ואיש טלוויזיה מלואיזיאנה. קופלין ערך קמפיין להוצאת בריאתנות מלימודי מדע בבתי ספר ציבוריים והיה מעורב בהפרדה בין הכנסייה והמדינה. הוא התנגד לשוברי בית ספר ("ואוצ'רים") מכיוון שהם מספקים כסף ציבורי לבתי ספר שעשויים ללמד בריאתנות. כתלמיד תיכון, ארגן חתימתם של שבעים ושמונה מדענים זוכי פרס נובל על מסמך נגד חוק חינוך מדעי בלואיזיאנה שכלל לימודי בריאתנות. הוא עוסק גם במדיניות מימון מדע ובמדיניות קביעת תוכני לימודים וספרי לימוד. הקמפיין השני שלו קרא לקפיצת מדרגה במחקר ובחינוך, וקרא לברק אובמה להשקיע טריליון דולר במחקר ובחינוך.

קופלין התראיין ב"זמן אמיתי עם ביל מאהר" של HBO, שם ציין ביל מאהר כי קופלין היה האורח הצעיר ביותר שהופיע אי פעם בתוכניתו.<ref>[http://www.hbo.com/real-time-with-bill-maher/episodes/0/277-episode/index.html Real Time with Bill Maher: Episode 277], HBO, April 5, 2013</ref> MSN.com כינה את קופלין את הדוגי האוזר של הפעילים הפוליטיים. קופלין הוצג בכלי תקשורת בינלאומיים רבים, בהם "ווג", "Mashable", "הניו יורק טיימס", "וושינגטון פוסט", "io9", "סלייט", "הפינגטון פוסט", "Moyers and Company", "MSNBC", "NPR" ו"הרדיו הציבורי הבינלאומי" .

== חיים אישיים ==
קופלין נולד בבאטון רוז', לואיזיאנה. הוריו הם אנדראה ואנדי קופלין, סגן ראש העיר וקצין המינהל הראשי של ניו אורלינס.<ref></ref><ref></ref> אנדי קופלין היה ראש המטה של המושלים מרפי ג'יי פוסטר, ג'וניור וקתלין בלאנקו והקים את רשות השיקום בלואיזיאנה תחת פיקוחה של בלאנקו.

זאק קופלין סיים את לימודיו בבית הספר התיכון מגנט (Magnet) בבאטון רוז' בשנת 2011 ובאוניברסיטת רייס ביוסטון, טקסס בשנת 2015.

== אקטיביזם בחינוך ==
=== חוק החינוך המדעי בלואיזיאנה ===
בשנתו האחרונה כתלמיד בבית הספר התיכון מגנט בבאטון רוז' פתח קופלין בקמפיין לביטול חוק החינוך המדעי בלואיזיאנה, שתואר על ידי קהילת המדע הבינלאומית כחוק בריאתנות.<ref></ref> קופלין ניהל את הקמפיין שלו דרך אתר RepealCreationism שאותו יצר.<ref></ref>

קופלין הצטרף לסנאטור מדינת לואיזיאנה קארן קרטר פיטרסון, דמוקרטית מניו אורלינס ויו"ר המפלגה הדמוקרטית של לואיזיאנה, שנתנה חסות לשני ניסיונות לבטל את חוק החינוך המדעי בלואיזיאנה. פיטרסון נשבעה להמשיך לתת חסות להצעות חוק מתחרות, "עד שננצח את החוק הזה."<ref></ref>

בעזרתו של הכימאי חתן פרס נובל, הארי קרוטו, אסף קופלין את תמיכתם של 78 מדענים זוכי פרס נובל, שתמכו במאמץ הביטול.<ref></ref> הביטול נתמך גם על ידי מדענים בולטים רבים אחרים כולל קן מילר.<ref name="endorsement"></ref>

קופלין השיג את תמיכתם של ארגוני מדע גדולים בביטול, כולל האגודה האמריקאית לקידום המדע, ארגון המדע הגדול בעולם שבו למעלה מ-10 מיליון חברים. הוא השיג תמיכה מפרויקט מכתב הכמורה (Clergy Letter Project) ומועצת העיר ניו אורלינס.

=== ספרי לימוד מדע ===
קופלין מילא תפקיד מרכזי בשכנוע מועצת החינוך היסודי והתיכוני בלואיזיאנה לאמץ ספרי לימוד חדשים למדעי החיים. לאחר אימוץ ספרי הלימוד החדשים פרסם כתב העת "Baton Rouge Advocate" מאמר מערכת שכינה את תלמיד התיכון "משמיד הענקים החדש במדיניות החינוך הממלכתית."<ref>[http://www.bestofneworleans.com/gambit/weird-science/Content?oid=1608979 Evolution vs. Creation], The Gambit, March 08, 2011</ref>

קופלין עמד בראש מסע למניעת ניסיונות מחוקקי לואיזיאנה להפוך את החלטת הדירקטוריון.<ref>[https://www.theguardian.com/commentisfree/2013/may/20/creationism-textbooks-louisiana-schools Creationism and revisionist history threaten to invade our classrooms], The Guardian, Zack Kopplin, May 20, 2013</ref>

=== שוברי בית ספר ===
קופלין מילא תפקיד בדיון בנושא רפורמת החינוך באמריקה. הוא זיהה וחשף מספר בתי ספר בתוכנית שוברי הלימודים של לואיזיאנה שהשתמשו בתוכניות לימוד בריאתניות או שהורו בריאתנות.<ref></ref> קופלין עבד עם תוכנית הטלוויזיה Melissa Harris-Perry Show של MSNBC כדי לחשוף למעלה מ-300 בתי ספר שהשתמשו בשוברים ובמקביל לימדו בריאתנות, וזאת בהיקף ארצי בלואיזיאנה.<ref></ref>

=== הקפיצה הגדולה השנייה קדימה ===
בשנת 2013 השיק קופלין יחד עם עיתונאי חוקר בלואיזיאנה, למאר ווייט, את "הקפיצה הגדולה השנייה קדימה למען האנושות", ועדת פעולה פוליטית הדוגלת במימון בסך טריליון דולר, שיועבר למחקר ופיתוח מדעי ולסיום חקיקה של מכחישי מדע ואבולוציה.<ref></ref> קופלין כתב מכתב פתוח לנשיא ארצות הברית ברק אובמה וביקש ממנו לתמוך בקמפיין.<ref></ref>

קופלין התווכח עם חבר מערכת "וול סטריט ג'ורנל", סטיבן מור, על ההחזר על ההשקעה במימון מדע בתוכנית זמן אמיתי עם ביל מאהר של HBO. קופלין ציין כי מור אינו מדען, כאשר מור חקר את מענקי הקרן הלאומית למדע. הקליפ הפך לוויראלי על ידי Upworthy.<ref></ref><ref></ref>

=== מישל בקמן ===
על פי האפינגטון פוסט, קופלין איתגר את מישל בקמן לעמוד מאחורי הצהרות בריאתניות שהשמיעה על מדענים זוכי פרסי נובל. קופלין ביסס את קריאת התגר שלו על מדענים זוכי פרסי נובל שתמכו בקמפיין האנטי-בריאתני.<ref></ref> פועלו בנושא זכה לסיקור תקשורתי של העיתון Gambit של ניו אורלינס בזמן שבקמן שהתה בניו אורלינס.<ref>Allman, Kevin (June 17, 2011). [http://www.bestofneworleans.com/blogofneworleans/archives/2011/06/17/michelle-bachmann-on-intelligent-design "Michele Bachmann on intelligent design"]. Gambit Weekly.</ref>

== פרסים והוקרה ==
קופלין זכה בפרס "חברו של דרווין" לשנת 2012 מטעם המרכז הלאומי לחינוך מדעי עם ג'ודי סקוטצ'מור וזכה ב"פרס התיקון הראשון של יו הפנר לחינוך" לשנת 2012. הוא האדם השני שזוכה בשני הפרסים.<ref></ref><ref></ref> ה-"Gambit Weekly" של ניו אורליאן כינה אותו "יוצר החדשות ה-38 בגודלו בניו אורלינס בשנת 2011".<ref></ref> Houston Chronicle כינה את קופלין אחד האנשים המרתקים החיים ביוסטון. בשנת 2014 קיבל קופלין את פרס השירות הציבורי של האגודה האמריקאית לביוכימיה וביולוגיה מולקולרית, ואת פרס האומץ והצדק של LSU Manship School of Journalism. קופלין נתן השראה ליצירת קומיקס של "דנסברי" על החוק האנטי-מדעי של לואיזיאנה.<ref></ref><ref></ref> קופלין נבחר ל"מחפש האמת" של השבוע בדצמבר 2012 על ידי אתר Truthdig, אתר פרוגרסיבי.<ref></ref> קופלין הוא "חייל רגלי" של מליסה האריס-פרי (Melissa Harris-Perry) , כפי שפורסם בתוכניתה.<ref></ref>

== ראו גם ==
* הוראת המדעים

== קישורים חיצוניים ==
* Moyers & Company: [http://billmoyers.com/segment/zack-kopplin-on-keeping-creationism-out-of-public-classrooms/ "זאק קופלין: הרחקת הבריאתנות מכיתות החינוך הציבורי"]
* הרצאת TEDxLSU [https://www.youtube.com/watch?v=7VuEKUmnUiU "העלות של הוראת בריאתנות"], 1 במאי 2013
* 

== הערות שוליים ==

קטגוריה:מבקרי בריאתנות
קטגוריה:בוגרי אוניברסיטת רייס
קטגוריה:פעילים חברתיים אמריקאים
קטגוריה:אמריקאים שנולדו ב-1993